text: Regionen støtter Skills med millioner
  01 oktober 2015 kl. 09.28
  Millioner fra Region Syddanmark skal sørge for, at flere unge vælger en erhvervsuddannelse. Se video fra dagens SOSU-konkurrence i Esbjerg torsdag.
  Region Syddanmark sender i år tre mio. kr. i retning af DM i Skills, for at få flere unge til at gennemføre en erhvervsuddannelse.
  - Mange af de unge, der besøger mesterskaberne i Skills, har selvfølgelig en vis interesse i håndværksmæssige fag. Vi håber og tror på, at denne oplevelse kan fungere som det sidste puf, der får den enkelte unge til at søge ind på en erhvervsuddannelse, siger Stephanie Lose, regionsformand, i en pressemeddelelse.
  Torsdag er mere end 400 elever fra social- og sundhedsskolen i Esbjerg for at overvære regionsmesterskabet i SOSU-Skills. Direktøren for Social- og sundhedsskolen i Esbjerg, Lisbeth Nørgaard, er glad for at kunne vise faget frem for alle interesserede.
  - Vi kan på sådan en dag vise, hvilken høj faglighed, der skal til for at varetage den her opgave, siger hun til TV SYD.
  Finale i DM i Skills bliver afholdt i Fredericia til februar næste år.
  Følg regionsmesterskabet i Esbjerg live her.
  